b'\n_START_ARTICLE_\nVytautas Kaminskas\n_START_SECTION_\nBiografija\n_START_PARAGRAPH_\n1963\xc2\xa0m. aukso medaliu baig\xc4\x97 Kauno 12-\xc4\x85j\xc4\x85 vidurin\xc4\x97 mokykl\xc4\x85. Nuo 1963\xc2\xa0m. studijavo Vilniaus universitete ir Kauno politechnikos institute, kur\xc4\xaf baig\xc4\x97 1968\xc2\xa0m., \xc4\xafgijo automatikos ir telemechaniko specialyb\xc4\x97s in\xc5\xbeinieriaus kvalifikacij\xc4\x85._NEWLINE_1968\xe2\x80\x931989\xc2\xa0m. dirbo LSSR MA Fizikini\xc5\xb3 technini\xc5\xb3 energetikos problem\xc5\xb3 institute jaunesniuoju (1968\xe2\x80\x931973\xc2\xa0m.) ir vyresniuoju (1974\xe2\x80\x931980\xc2\xa0m.) mokslo darbuotoju bei sektoriaus (1981\xe2\x80\x931983\xc2\xa0m.) ir laboratorijos (1984\xe2\x80\x931989\xc2\xa0m.) vadovu. 1972\xc2\xa0m. technikos moksl\xc5\xb3 kandidatas, 1983\xc2\xa0m. technikos moksl\xc5\xb3 daktaras.  Nuo 1984\xc2\xa0m. profesorius. _NEWLINE_1989\xe2\x80\x931990\xc2\xa0m. VDU mokslo centro \xe2\x80\x9eInformatika\xe2\x80\x9c direktorius. 1990\xe2\x80\x931996\xc2\xa0m. VDU Informatikos fakulteto dekanas ir prorektorius mokslui ir auk\xc5\xa1tosioms studijoms. 1996\xc2\xa0m. gruod\xc5\xbeio 12 d. i\xc5\xa1rinktas VDU rektoriumi. 2001\xc2\xa0m. perrinktas rektoriumi antrai kadencijai (iki 2006\xc2\xa0m. rugpj\xc5\xab\xc4\x8dio m\xc4\x97n.). Nuo 2007\xc2\xa0m. Sistem\xc5\xb3 analiz\xc4\x97s katedros ved\xc4\x97jas ir Kauno auk\xc5\xa1t\xc5\xb3j\xc5\xb3 ir informacini\xc5\xb3 technologij\xc5\xb3 parko direktorius._NEWLINE_1991\xc2\xa0m. ir 1996\xc2\xa0m. Lietuvos moksl\xc5\xb3 akademijos narys ekspertas, 1998\xc2\xa0m. narys korespondentas. 2003\xe2\x80\x932006\xc2\xa0m. Lietuvos universitet\xc5\xb3 rektori\xc5\xb3 konferencijos prezidentas.  2004\xe2\x80\x932007\xc2\xa0m. Lietuvos mokslo tarybos narys. _NEWLINE_1975\xe2\x80\x931989\xc2\xa0m. SSKP, 1989\xe2\x80\x931991\xc2\xa0m. LKP narys. 2008\xc2\xa0m. Lietuvos valstie\xc4\x8di\xc5\xb3 liaudinink\xc5\xb3 s\xc4\x85jungos s\xc4\x85ra\xc5\xa1e nes\xc4\x97kmingai kandidatavo LR Seimo rinkimuose.\n_START_SECTION_\nMokslin\xc4\x97 veikla\n_START_PARAGRAPH_\nSvarbiausios tyrim\xc5\xb3 sritys: sistem\xc5\xb3 ir proces\xc5\xb3 modeliavimas, identifikavimas, valdymas ir diagnostika. Paskelb\xc4\x97 4 monografijas ir apie 200 mokslo straipsni\xc5\xb3.'